
	Noteikumu projekts
 1. Noteikumi nosaka Izglītības kvalitātes valsts dienesta sniegto maksas pakalpojumu cenrādi.

2. Izglītības kvalitātes valsts dienests maksas pakalpojumus sniedz saskaņā ar cenrādi (​pielikumu).

3. Atzīt par spēku zaudējušiem Ministru kabineta 2017. gada 12. septembra noteikumus Nr. 541 “Izglītības kvalitātes valsts dienesta maksas pakalpojumu cenrādis” (Latvijas Vēstnesis, 2017, 183. nr.; 2018, 187. nr., 2022, 14. nr.).
	Iebildums
2. Izglītības kvalitātes valsts dienests maksas pakalpojumus sniedz saskaņā ar cenrādi (​pielikumu).

Kā redzams Ministru kabineta noteikumu projekta “Izglītības kvalitātes valsts dienesta maksas pakalpojumu cenrādis” salīdzinājumā ar spēkā esošo cenrādi, Izglītības kvalitātes valsts dienesta sniegtajiem pakalpojumiem plānots būtisks cenu pieaugums. Vairākiem pakalpojumiem, kuri patreiz ir bezmaksas, tiks piemērota pakalpojuma maksa. Šāds būtisks cenu pieaugums uzliek papildus slogu pašvaldību budžetiem un pastāv liels risks, ka tiks licencētas mazāk izglītības programmu, tādējādi pašvaldībā nenodrošinot izglītojamajam attiecīgo izglītības programmu.
Iebilstam pret maksas pakalpojumu ieviešanu izglītības programmas licencēšanai.

